**KISKŐRÖS VÁROS CIGÁNY NEMZETISÉGI**

**ÖNKORMÁNYZATA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Szám: 13-3/2021.**

**JEGYZŐKÖNYV**

**Készült:** Kiskőrös Város Cigány Nemzetiségi Önkormányzata 2021. szeptember 27-én (hétfő) 15:30 órai kezdettel megtartott rendkívüli üléséről

**Az ülés helye:** Kiskőrösi Polgármesteri Hivatal Jegyzői irodája

 (6200 Kiskőrös, Petőfi Sándor tér 1.)

**Jelen vannak:** Kunhegyesi Nikolett a testület elnöke

Kunhegyesi Gábor (03. 16.) képviselő

Kunhegyesi Gábor (09. 29.) képviselő

Virág Attila képviselő

dr. Turán Csaba jegyző

Molnár Éva költségvetési referens

Bacskai Klára jegyzőkönyvvezető

**Távol maradt:** Kunhegyesi Ferenc képviselő

**Kunhegyesi Nikolett a testület elnöke** köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Kunhegyesi Gábor (03. 16.) képviselő legyen.

A testület a jegyzőkönyv hitelesítőjének 4 „igen” szavazattal Kunhegyesi Gábor (03. 16.) képviselőt jelölte ki.

Ezt követően az elnök ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 4 „igen” szavazattal a napirendet az alábbiak szerint fogadta el:

**N A P I R E N D:**

1. AKTUÁLIS KÉRDÉSEK
2. **napirend**

**aktuális kérdések**

**Kunhegyesi Nikolett a testület elnöke** tájékoztatta a testület tagjait, hogy a Társadalmi Esélyteremtési Főigazgatóság által a 2021/2022. tanévre vonatkozóan nyílt pályázati kiírás került meghirdetésre az Útravaló Ösztöndíjprogram *Út a középiskolába, Út az érettségihez és Út a szakmához* esélyteremtő alprogramra. Az Út a szakmához alprogram célja, a részt vevő szakiskolában, szakképző intézményben, illetve készségfejlesztő iskolában tanulók sikeres tanulmányainak elősegítése, tanulási nehézségeinek leküzdése. A Pályázati felhívás céljának megvalósulását a tanulók szakiskoláin, szakképző intézményein, illetve készségfejlesztő iskoláin keresztül a mentorok segítik.

A Pályázat elbírálásánál előnyben részesül az a tanuló, aki a cigány származásáról szóló önkéntes nyilatkozata esetében a helyi cigány nemzetiségi önkormányzat ajánlását is csatolja.

Király Leon kiskőrösi cigány nemzetiségű diák az Útravaló Ösztöndíjprogram Út a szakmához alprogramban részt kívánt venni, de részvételi szándékát a Nemzetiségi Önkormányzat elnökének csak a pályázat benyújtásának határideje előtti napon jelezte. Tekintettel arra, hogy a Nemzetiségi Önkormányzat ez idáig minden évben segítette (ajánlotta) az ösztöndíjprogramban résztvevő kiskőrösi cigány nemzetiségű diákokat, így Király Leon ajánlását aláírta, a testületnek az erről szóló tájékoztató elfogadását javasolja.

A testület elnöke határozati javaslatként az alábbiakat fogalmazta meg:

„Kiskőrös Város Cigány Nemzetiségi Önkormányzata (a továbbiakban: Nemzetiségi Önkormányzat) Király Leon kiskőrösi cigány nemzetiségű tanuló Útravaló Ösztöndíjprogram Út a szakmához alprogramban való részvételéhez a Nemzetiségi Önkormányzat elnökének az ajánlás aláírásáról szóló tájékoztatóját elfogadja.”

**Felelős:** a testület elnöke

**Határidő:** azonnal

A testület megtárgyalta Kunhegyesi Nikolett elnök által megfogalmazottakat és 4 „igen” szavazattal az alábbi határozatot hozta:

**11/2021. sz. Cigány Nemzetiségi Önk. határozat**

**H A T Á R O Z A T**

Kiskőrös Város Cigány Nemzetiségi Önkormányzata (a továbbiakban: Nemzetiségi Önkormányzat) Király Leon kiskőrösi cigány nemzetiségű tanuló Útravaló Ösztöndíjprogram Út a szakmához alprogramban való részvételéhez a Nemzetiségi Önkormányzat elnökének az ajánlás aláírásáról szóló tájékoztatóját elfogadja.

**Felelős:** a testület elnöke

**Határidő:** azonnal

**Kunhegyesi Nikolett a testület elnöke** elmondta, hogy a Nemzetiségi Önkormányzat a roma identitás megőrzéséért folytatott tevékenysége, illetve a roma nemzetiségi hagyományok bemutatása céljából hagyományőrző rendezvény megvalósulására pályázatot nyújtott be „Cigány hagyományőrzés Kiskőrösön” címmel, melyet az Irányító Hatóság a TOP-7.1.1-16-H-ESZA-2021-02397 azonosítószámon befogadott, a projekt összköltsége 4.032.519,- forint.

A Nemzetiségi Önkormányzat a pályázat keretében eredeti autentikus ruhákat kíván beszerezni, melyeket szakértő segítségével kutatnak fel. A magánszemélyek tulajdonában lévő viseleteket adásvételi szerződéssel kívánják megvásárolni. A cigány viselet megvásárlásának tervezett költsége 400.000,- forint. Az autentikus viseletek elsősorban idős személyek tulajdonában vannak, akik jellemzően nem rendelkeznek bankszámlaszámmal, ezért a viseletek megvásárlása kizárólag készpénzzel lehetséges.

A projekt utófinanszírozású, a viseletek megvásárlását követően kifizetési kérelem keretében van lehetőség a vételár visszaigénylésére. A Nemzetiségi Önkormányzat a projekt előfinanszírozásához szükséges fedezetet nem tudta biztosítani, ezért a 8/2021. számú Cigány Nemzetiségi Önkormányzati határozat alapján a Nemzetiségi Önkormányzat az előfinanszírozáshoz szükséges összeget Kiskőrös Város Polgármesteréhez benyújtott kérelemében megigényelte, a fedezet összege rendelkezésre áll. A projekt megvalósítása érdekében a testületnek emiatt a 400.000,- forint előleg készpénzben történő felvételét javasolja.

A testület elnöke határozati javaslatként az alábbiakat fogalmazta meg:

„Kiskőrös Város Cigány Nemzetiségi Önkormányzata felkéri a Polgármesteri Hivatal Pénzügyi Osztályát, hogy a 4.032.519,- forint összköltségű TOP-7.1.1-16-H-ESZA-2021-02397 azonosítószámú „Cigány hagyományőrzés Kiskőrösön” című pályázat megvalósulásához – autentikus cigány viselet megvásárlására - a pályázat összköltségéből 400.000,- forint előleg készpénzben történő felvételét biztosítsa.”

**Felelős:** a testület elnöke

**Határidő:** azonnal

A testület megtárgyalta Kunhegyesi Nikolett elnök által megfogalmazottakat és 4 „igen” szavazattal az alábbi határozatot hozta:

**12/2021. sz. Cigány Nemzetiségi Önk. határozat**

**H A T Á R O Z A T**

Kiskőrös Város Cigány Nemzetiségi Önkormányzata felkéri a Polgármesteri Hivatal Pénzügyi Osztályát, hogy a 4.032.519,- forint összköltségű TOP-7.1.1-16-H-ESZA-2021-02397 azonosítószámú „Cigány hagyományőrzés Kiskőrösön” című pályázat megvalósulásához – autentikus cigány viselet megvásárlására - a pályázat összköltségéből 400.000,- forint előleg készpénzben történő felvételét biztosítsa.

**Felelős:** a testület elnöke

**Határidő:** azonnal

**Kunhegyesi Nikolett a testület elnöke** elmondta, hogy a Nemzetiségi Önkormányzat a 2021. július 22. napján tartott ülésén a 4/2021. számú Cigány Nemzetiségi Önkormányzati határozatával háromnapos roma alkotó hétvége megvalósításáról döntött, melynek határideje 2021. szeptember végével lejár.

Az alkotó hétvégén három ismert roma festőművész is részt vesz, de azok elfoglaltsága miatt az alkotó hétvége csak az októberi hónapban valósul meg, ezért a 4/2021. számú Cigány Nemzetiségi Önkormányzati határozatban a határidőt 2021. október 31. napjára szükséges módosítani.

A testület elnöke határozati javaslatként az alábbiakat fogalmazta meg:

Kiskőrös Város Cigány Nemzetiségi Önkormányzata a 4/2021. számú Cigány Nemzetiségi Önkormányzati határozat 1. pontját az alábbiak szerint módosítja:

„1. egyetért azzal, hogy a társadalmi különbségek felszámolása, a társadalmi felzárkózás érdekében – jótékonysági céllal - 2021. október 31. napjáig háromnapos roma alkotó hétvégét valósítson meg a Roma Alkotóházban, melynek költségeire 90.000,- forint összeget biztosít.”

**Felelős:** a testület elnöke

**Határidő:** 2021. október 31.

A testület megtárgyalta Kunhegyesi Nikolett elnök által megfogalmazottakat és 4 „igen” szavazattal az alábbi határozatot hozta:

**13/2021. sz. Cigány Nemzetiségi Önk. határozat**

**H A T Á R O Z A T**

Kiskőrös Város Cigány Nemzetiségi Önkormányzata a 4/2021. számú Cigány Nemzetiségi Önkormányzati határozat 1. pontját az alábbiak szerint módosítja:

„1. egyetért azzal, hogy a társadalmi különbségek felszámolása, a társadalmi felzárkózás érdekében – jótékonysági céllal - 2021. október 31. napjáig háromnapos roma alkotó hétvégét valósítson meg a Roma Alkotóházban, melynek költségeire 90.000,- forint összeget biztosít.

**Felelős:** a testület elnöke

**Határidő:** 2021. október 31.

**Kunhegyesi Nikolett a testület elnöke** elmondta, hogy Kiskőrös Város Önkormányzata új közművelődésről szóló önkormányzati rendeletet alkot. A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdése alapján: „A települési önkormányzat a helyi társadalom művelődési érdekeinek és kulturális szükségleteinek figyelembevételével, e törvény és a helyi lehetőségek, sajátosságok alapján - a Közművelődési Kerekasztallal és a települési nemzetiségi önkormányzattal való egyeztetést követően - rendeletben határozza meg az ellátandó közművelődési alapszolgáltatások körét, valamint feladatellátásának formáját, módját és mértékét.” A Nemzetiségi Önkormányzattal a rendelet-tervezet egyeztetése megtörtént, a testületnek az abban foglaltak elfogadását javasolja.

A testület elnöke határozati javaslatként az alábbiakat fogalmazta meg:

„Kiskőrös Város Cigány Nemzetiségi Önkormányzata (a továbbiakban: Nemzetiségi Önkormányzat)

1. megállapítja, hogy a Kiskőrös Város Önkormányzata Képviselő-testületének a közművelődésről szóló önkormányzati rendelet tervezetének (a továbbiakban: rendelet tervezet) egyezetetése a Nemzetiségi Önkormányzattal megtörtént.
2. a rendelet-tervezetben foglaltakkal egyetért.”

**Felelős:** a testület elnöke

**Határidő:** azonnal

A testület megtárgyalta Kunhegyesi Nikolett elnök által megfogalmazottakat és 4 „igen” szavazattal az alábbi határozatot hozta:

**14/2021. sz. Cigány Nemzetiségi Önk. határozat**

**H A T Á R O Z A T**

Kiskőrös Város Cigány Nemzetiségi Önkormányzata (a továbbiakban: Nemzetiségi Önkormányzat)

1. megállapítja, hogy a Kiskőrös Város Önkormányzata Képviselő-testületének a közművelődésről szóló önkormányzati rendelet tervezetének (a továbbiakban: rendelet tervezet) egyezetetése a Nemzetiségi Önkormányzattal megtörtént.
2. a rendelet-tervezetben foglaltakkal egyetért.

**Felelős:** a testület elnöke

**Határidő:** azonnal

További kérdés, hozzászólás nem hangzott el, így Kunhegyesi Nikolett elnök az ülést 16:05 órakor bezárta.

Kunhegyesi Nikolett Kunhegyesi Gábor (03. 16.)

 a testület elnöke jegyzőkönyv-hitelesítő

Bacskai Klára

jegyzőkönyvvezető